|  |  |
| --- | --- |
| **Kokous** | **Vammaisneuvoston kokous 9/2019** |
| **Aika,**  **paikka** | Tiistai 26.11.2019 kello 17.00-19.30 Imatran Kylpylä, Purjekuja 2, 55420 Imatra |
| **Osallistujat** | Heikki Luukkanen, puheenjohtaja  Helena Roiha, hyvinvointilautakunnan edustaja  Mervi Hasu, kaupunkikehittämislautakunnan edustaja, poissa  Matti Saarela, Etelä-Saimaan CP-yhdistys ry., poissa  Päivi Hämäläinen, Imatran Invalidit ry.  Eeva Kykkänen, Imatran Kuulo ry.  Jaakko Viuhko, Imatran Parkinson kerho  Ari Savisto, Etelä-Karjalan Näkövammaiset ry., poissa  Liisa Sivonen, Imatran Seudun Hengitysyhdistys ry., varajäsen  Tiina Hämäläinen, Imatran Seudun Kehitysvammaisten Tuki ry.  Auli Gröhn, Etelä-Karjalan Neuroyhdistys ry.  Simo Vento, Ruokolahden Invalidit ry., poissa  Marketta Paananen, Ruokolahden kunta  Sirkka Vento, Rautjärven Seudun Invalidit ry., poissa  Josefina Nissilä, Rautjärven kunta  Päivi Hömppi, Eksoten edustaja  Sirkku Sarlomo, Imatran kaupunki, konsernipalvelut, sihteeri  Arja Kujala, Imatran kaupunki, hyvinvointipalvelut, § 76  Kirsi Mäyrä, Imatran kaupunki, hyvinvointipalvelut, § 76 |
| **Jakelu** | Vammaisneuvoston jäsenet ja varajäsenet, [www.imatra.fi](http://www.imatra.fi) |
| **Liitteet** |  |
| **Esityslista** | **§ 73 Kokouksen avaus ja osallistujien toteaminen**  **Esitys:** Puheenjohtaja avaa kokouksen. Todetaan kokouksen osallistujat.  **Päätös:** Puheenjohtaja avasi kokouksen ja totesi kokouksen osallistujat.  **§ 74 Kokouksen laillisuus ja päätösvaltaisuus**  **Esitys:** Todetaan kokous laillisesti koolle kutsutuksi ja päätösvaltaiseksi.  **Päätös:** Todettiin.  **§ 75 Edellisen kokouksen pöytäkirjan hyväksyminen**  **Esitys:** Hyväksytään 8.10.2019 pidetyn kokouksen pöytäkirja.  **Päätös:** Hyväksyttiin.  **§ 76 Imatran kaupungin liikkumisohjelma**  Liike on lääke ja yksi hyvinvoinnin perustasta Liikkumattomuus on yksi merkittä-vimmistä hyvinvointia heikentävistä tekijöistä. Vain noin neljännes väestöstä liikkuu terveytensä kannalta riittävästi. Imatran kaupunki käynnisti ensimmäisen liikkumisohjelman valmistelun yhteistyössä alueen eri toimijoiden kanssa helmikuussa 2019. Imatran kaupungin liikkumisohjelman tavoitteiksi ovat nousseet kuntalaisten arjen aktiivisuuden lisääminen, olemassa olevien toimintojen ja palveluiden tehostaminen, yhteistyön tiivistäminen eri toimijoiden välillä sekä tiedon lisääminen kuntalaisille ja päättäville viranhaltijoille.  Liikkumista edistetään omalta osaltaan kaupungin tuottamilla palveluilla. Kaupunkiympäristöä sekä liikuntatarjontaa kehitetään liikkumiseen ja arkiaktiivisuuteen kannustavaksi. Kaupunkia suunnitellaan ja rakennetaan tavalla, joka ottaa erilaiset käyttäjät huomioon, mukaan lukien matkailijat. Väestöryhmien erot tunnistetaan ja palveluja kohdennetaan erityistä tukea tarvitseville ja korkean riskin kohderyhmille. Kaupungin liikuntainfralla ja liikuntapalveluilla on tältä osin merkittävä rooli. Lähiliikuntapaikkojen säilyttäminen ja ylläpito mahdollistavat matalan kynnyksen liikuntamahdollisuuksia eri- ikäisille.  Matalan kynnyksen liikuntatarjontaa tarjotaan muutoinkin erilaisille riskiryhmille. Imatra houkuttelee ikäihmisiä liikunnan pariin mm. Voimaa vanhuuteen -hankkeen periaatteita toteuttaen (vertaisohjaajat ja liikuntaystävät). Lapsia ja nuoria liikutetaan yhä enemmän kiinteänä osana heidän arkeaan varhaiskasvatuksessa ja kouluissa, toimenpiteet tältä osin ovat jo käynnissä. Lisäksi järjestetään säännölli- sesti liikuntatapahtumia, kuten liikuntafestareita, erilaisen harrastustarjonnan esittelemiseksi lapsille, nuorille ja perheille.  Paikalliset urheiluseurat sekä yritykset otetaan tiiviisti mukaan liikuntatapahtumien suunnitteluun ja toteutukseen. Seurafoorumia hyödynnetään yhteistyöelimenä kunnan ja seurojen välillä. Yhdistystoimintaa pyritään tukemaan taloudellisesti toiminta- ja kohdeavustusten avulla.  Liikkumisohjelman toimenpiteitä toteutetaan jatkossa vuosittaisilla teemoilla, jotka määritellään hyvinvointikertomuksessa ja huomioidaan kaupungin strategiassa ja talousarvion valmistelussa. Liikkumisohjelma tukee kaupungin strategian tavoitteiden toteutumista niin hyvinvoinnin edistämisen kuin elinvoimaisuuden vahvistamisen osalta, unohtamatta uudistuvia tapoja tuottaa palveluita.  Kuntalaisten liikkeelle lähtemisen tukena hyödynnetään kaupungin viestintä-kampanjaa. Liikkumisesta viestinnälle luodaan vuosikello, jonka mukaisesti kunta-laisille esitellään tarjolla olevia palveluita, liikuntatiloja ja tapahtumia, liikunta- reittien karttapalveluja, lähiliikuntapaikkoja jne. Asukasyhdistyksiä haastetaan mukaan osallistamaan alueen kuntalaisia liikkumaan. Liikkumisohjelman puitteissa järjestetään 3-4 liikuntatapahtumaa/vuosi.  Imatran kaupungin liikkumisohjelmaa esittelee kokouksessa hyvinvointipalveluiden päällikkö Arja Kujala.  Imatran kaupungin liikkumisohjelman esittelymateriaali on jaettu esityslistan mukana.  Arja Kujala ja Kirsi Mäyrä esittelivät Imatran kaupungin liikkumisohjelmaa. Kirsi Mäyrä kertoi myös ajankohtaisista liikuntahankkeista.  **Esitys:** Merkitään tiedoksi.  **Päätös:** Vammaisneuvosto antoi esittelyn pohjalta ehdotuksia ohjelman toteuttamiseen:   * Lavatanssikurssi kehitysvammaisille. * Ulkoliikuntaa mukaan, kuten luontoretket lähimaastoon tai liikuntapuistoihin yhteistyössä järjestöjen kanssa. * Talviliikuntaa, kuten hiihtoa jäällä Lammassaaren ympäri. * Jäähallin käytön mahdollisuus. * Liikuntatarjontaa myös pyörätuolia käyttäville. * Mellonmäen talvitapahtuma yhteistyössä Imatran Seudun Kehitysvammaisten Tuki ry:n kanssa. * Nykyistä enemmän aktiivisuutta järjestöihin yhteistyön tekemiseksi. * Viestinnän tehostaminen.   **§ 77 Lausuntopyynnöt asemakaavojen muutoksiin**  **1.)Asemakaavan muutos 1096 kaupunginosa 12 Imatrankoski**  Kaupunkisuunnittelu pyytää vammaisneuvoston lausuntoa kaupunginosa 12 Imatrankoskiasemakaavan muutoksen ehdotusvaiheesta. Asemakaavan muutosalue sijaitsee Imatran- kosken kaupunginosassa Koulukadun ja alueellisen virkistysalueen välisellä alueella. Asemakaavamuutoksen tavoitteena on muuttaa Imatrankosken koulun (kortteli 16) asemakaava siten, että asemakaava ei käyttötarkoitus- ja muilta kaavamerkinnöiltään tai –määräyksil- tään ole kiinteistökehittämisen esteenä.  Asemakaavan muutos on kuulutettu vireille 17.2.2019. Valmisteluaineisto (kaavaluonnos) oli nähtävillä 6.5. – 7.6.2019. Ehdotusvaihe pidetään nähtävillä 18.10. – 18.11.2019 välisen ajan. Osallistumis- ja arviointisuunnitelma pidetään nähtävillä maankäyttö- ja rakennuslain 62 §:n ja 63 §:n mukaisesti nähtävillä 18.2.2019 alkaen koko prosessin ajan.  Asemakaava-aineisto löytyy Imatran kaupungin nettisivuilta osoitteesta:  <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/n%C3%A4ht%C3%A4vill%C3%A4-olevat-kaavat/kaupunginosa-12-imatrankoski>  Lausunto asemakaavaehdotuksesta pyydetään 18.11.2019 mennessä. Saapumatta jäänyt lausunto tulkitaan niin, ettei aineistosta ole huomauttamista.  Asemakaavan muutosluonnoksesta saadun palautteen pohjalta luonnosta muutettiin ehdotusvaiheeseen seuraavasti:  - kolmen asuinkerrostalokorttelin sijasta kaavamuutosehdotukseen on osoitettu  kaksi kerrostalokorttelia  - koulun käytössä ollut hiekkapäällysteinen palloilukenttä on säilytetty  kokonaisuudessaan (vu-3), kentän pohjoisosaan on osoitettu pysäköintialue (p)  - kevyen liikenteen väylä on osoitettu Koulukadun jatkeeksi virkistysalueelle, katualue poistettu  Lausunnon antamisen määräajasta johtuen lausuntopyyntö on lähetetty vammais-neuvoston jäsenille sähköpostilla ja pyydetty vammaisneuvoston kannanotot lausun-non antamista varten.  2.)**Asemakaavan muutos 1098 kaupunginosa 35 Tainionkoski**  Kaupunkisuunnittelu pyytää vammaisneuvoston lausuntoa kaupunginosa 35 Tainionkoski asemakaavan muutoksen ehdotusvaiheesta. Asemakaavan muutosalue sijaitsee Tainion- kosken kaupunginosassa Juskunmäenkadun ja Suokadun välisellä alueella n. 4,5 km päässä Imatrankosken keskustasta ja n. 3,5 km päässä Mansikkalan kauppakeskuksesta. Asema-kaavamuutoksen tarkoituksena on muuttaa Tainionkosken koulun (kortteli 2) asemakaavaa siten, että asemakaava ei käyttötarkoitus- ja muilta kaavamerkinnöiltään tai -määräyksiltään ole kiinteistökehittämisen esteenä.  Asemakaavan muutos on kuulutettu vireille 17.2.2019. Osallistumis- ja arviointisuunnitelma pidetään maankäyttö- ja rakennuslain 62 §:n ja 63 §:n mukaisesti nähtävillä 18.2.2019 alkaen koko prosessin ajan. Asemakaavan muutosluonnos on ollut nähtävillä 6.5. – 7.6.2019. Asemakaavan muutosehdotus pidetään yleisesti nähtävillä 28.10. – 27.11.2019.  Asemakaavaehdotusaineisto löytyy Imatran kaupungin nettisivuilta osoitteesta:  <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/n%C3%A4ht%C3%A4vill%C3%A4-olevat-kaavat/kaupunginosa-35-tainionkoski>  Lausunto asemakaavan muutosehdotuksesta pyydetään 27.11.2019 mennessä. Saapumatta jäänyt lausunto tulkitaan niin, ettei aineistosta ole huomauttamista.  Lisätietoja hankkeista antavat kaupunkisuunnittelupäällikkö Ulla Karjalainen, puh. 020 617 4457, [ulla.karjalainen@imatra.fi](mailto:ulla.karjalainen@imatra.fi) ja kaavoitusarkkitehti Kaija Maunula, puh. 020 617 4460, [kaija.maunula@imatra.fi](mailto:kaija.maunula@imatra.fi).  Vammaisneuvosto päätti 3.6.2019 kokouksessa lausuntonaan edellä olevien alueiden kaavaluonnoksiin, että esiteltyihin muutoksiin ei ole huomautettavaa. Vammaisneuvosto pitää tärkeänä, että esteettömyys otetaan huomioon tulevassa alueen rakennus- ja liikennesuunnit- telussa sekä rakentamisessa.  **Esitys:** Lausunnolle tulleet kaavaehdotukset eivät koske välittömästi vammaisten henkilöiden arkielämää. Vammaisneuvostolla ei ole huomautettavaa kaava-ehdotuksiin.  **Päätös:** Vammaisneuvosto päätti lausuntonaan, että kaavaehdotuksiin ei ole huomautettavaa.  **§ 78 Kutsu Etelä-Karjalan kunnille luomaan yhteistä vammaispoliittista ohjelmaa**  Eksoten vammaispalvelujen ja Lappeenrannan kaupungin kirje 14.11.2019:  ”Lappeenrannan kaupungin vammaisneuvosto on tehnyt Etelä-Karjalan sosiaali- ja terveyspiirille sekä Lappeenrannan kaupungille aloitteen vammaispoliittisen ohjel- man luomisesta.  Aloite on kutsun lopussa.  Aloitteessa mainitaan seuraavasti: ”Maakuntaan on luotu jo vanhuspoliittinen ohjelma, ”Etelä-Karjalan suunnitelma ikääntyneen väestön tukemiseksi”. Vanhus-poliittisessa ohjelmassa Eksote laati yhden maakunnallisen suunnitelman, jota kunnat täydensivät muiden hallintokuntien osalta. Suunnitelma tehtiin yhteistyössä Etelä-Karjalan sosiaali-ja terveyspiirin, Etelä-Karjalan alueen vanhusneuvostojen sekä osin kuntien muiden toimialojen edustajien kanssa. Vammaispoliittinen ohjelma voi, yhteisesti päätettäessä, toki koskettaa koko maakuntaa ja myös maa-kunnan muille kunnille tulisi olla mahdollisuus osallistua ohjelman tekoon samalla tavoin kuin vanhuspoliittisen ohjelman tekoon.”  **Etelä-Karjalan sosiaali- ja terveyspiiri Eksote sekä Lappeenrannan kaupunki kutsuu kaikkia maakunnan kuntia osallistumaan maakun-nallisen vammaispoliittisen ohjelman luontiin edellä kuvatun vanhus-poliittisen ohjelman lailla.**  **Maakunnallista vammaispoliittista ohjelmaa koordinoimaan peruste- taan ohjausryhmä, johon pyydetään jokaisesta kunnasta edustus. Ohjausryhmään pyydetään myös edustajat Kela:sta, TE-toimistosta sekä Socom:ista.**  **Pyydämme teitä nimeämään jokaisesta kunnasta kunnan työntekijän sekä myös kunnan vammaisneuvoston edustajan ohjausryhmään.**  **Maakunnallisen vammaispoliittisen ohjelman ohjausryhmän ensim-mäinen tapaaminen pidetään Lappeenrannan kaupungintalolla keski-viikkona 22.1.2020 klo 14 - 16.**  **Pyydämme vahvistamaan kuntien edustajat ko. tapaamiseen viimeis- tään ma 31.12.2019 mennessä sähköpostiosoitteeseen:** [**pia.pulliainen@lappeenranta.fi**](mailto:pia.pulliainen@lappeenranta.fi)  Terveisin  Merja Heinonen,                                Sanna Natunen  Vammaispalvelujen johtaja,            Hyvinvointipalvelujen kehittämispäällikkö  Etelä-Karjalan sosiaali- ja  terveyspiiri, EKSOTE              Lappeenrannan kaupunki”  **Lappeenrannan kaupungin vammaisneuvoston aloite:**  ”Aloite vammaispoliittisesta ohjelmasta Etelä-Karjalan sosiaali- ja terveyspiirin toiminta-alueelle Lappeenrannan kuntakohtaisella liitteellä täydennettynä  Lappeenrannan kaupungin vammaisneuvosto tekee aloitteen Vammaispoliittisen ohjelman luomiseksi Etelä-Karjalan sosiaali- ja terveyspiirin toiminta-alueelle, Lappeenrannan kuntakohtaisella liitteellä täydennettynä.  Lappeenrannan vammaisneuvosto esittää, että Eksote ja Lappeenrannan kaupunki yhteistyössä luovat vammaispoliittisen ohjelman, joka vastaa YK:n yleissopimuksen keskeisiä periaatteita.  Kaiken yhteiskunnan toiminnan tulee pohjautua syrjimättömyyden, yhdenvertaisuuden, esteettömyyden ja saavutettavuuden, osallisuuden ja itsemääräämisoikeuden periaatteille.  Vammaiset henkilöt tulee ottaa mukaan heitä koskevaan päätöksentekoon ja heillä tulee olla yksilöllinen vaikutusmahdollisuus itseään koskeviin suunnitelmiin. Vammaisten näkökulma tulee ottaa huomioon myös laajemmissa suunnitelmissa.  Suomen perustuslaki takaa vammaisten henkilöiden yhdenvertaisuuden muiden kanssa ja kieltää syrjinnän. Maailmanlaajuisesti vammaisten henkilöiden oikeuksia edistää YK:n vammaissopimus, jonka Suomikin on allekirjoittanut.  Vammaispoliittisen ohjelman tavoite ja hyöty  Vammaispoliittisella ohjelmalla näytetään suuntaa ja tuetaan kunnan sekä valtion vammaispolitiikkaa. Samoin se tarjoaa keinoja, joiden avulla YK:n vammais- sopimus saadaan toteutukseen myös Suomessa.  Vammaispoliittinen ohjelma luo vahvan pohjan osallisuudelle ja yhdenvertaisuu- delle.  Vammaispoliittisen ohjelman tavoitteena on siihen kirjattujen toimenpiteiden avulla turvata vammaisten henkilöiden oikeudenmukainen yhteiskunnallinen asema ja linjata kehityskulut, joilla tavoitellaan kestävää ja vastuullista vammaispolitiikkaa.  Valtakunnallinen vammaispoliittinen ohjelma (2010-2015) oli luotu seuraavien 14 sisältöalueiden mukaan:  1.                      Itsenäinen elämä  2.                      Yhteiskunnallinen osallisuus ja osallistuminen  3.                      Rakennettu ympäristö  4.                      Liikennepalvelut  5.                      Koulutus ja opiskelu  6.                      Työ, terveydenhuolto ja kuntoutus  7.                      Sosiaaliturva  8.                      Oikeusturva  9.                      Turvallisuus ja koskemattomuus  10.                    Kulttuuri- ja vapaa-aika  11.                    Vammaisten henkilöiden kohtaama syrjintä  12.                    Tietopohja  13.                    Verotuen korvaaminen suoralla määrärahatuella  14.                    Kansainvälinen toiminta  Toimintamallina maakunnan suunnitelma ikääntyneen väestön tukemiseksi  Maakuntaan on luotu jo vanhuspoliittinen ohjelma, ”Etelä-Karjalan suunnitelma ikääntyneen väestön tukemiseksi”. Vanhuspoliittisessa ohjelmassa Eksote laati yhden maakunnallisen suunnitelman, jota kunnat täydensivät muiden hallinto- kuntien osalta. Suunnitelma tehtiin yhteistyössä Etelä-Karjalan sosiaali-ja terveys-piirin, Etelä-Karjalan alueen vanhusneuvostojen sekä osin kuntien muiden toimialojen edustajien kanssa.  Lappeenrannan kaupungin vammaisneuvosto on tehnyt tämän aloitteen Lappeenrannan näkökulmasta. Vammaispoliittinen ohjelma voi, yhteisesti päätettäessä, toki koskettaa koko maakuntaa ja myös maakunnan muille kunnille tulisi olla mahdollisuus osallistua ohjelman tekoon samalla tavoin kuin vanhus-poliittisen ohjelman tekoon.  Lappeenrannan kaupungin vammaisneuvosto pyytää kirjallista vastausta esitettyyn aloitteeseen. Kiitos.  Terveisin  Jaana Kauppinen  puheenjohtaja  Lappeenrannan kaupungin vammaisneuvosto  *Pia Pulliainen (os. Haakana)*  Asukasyhteyshenkilö  Asukas- ja alueneuvoston sihteeri  Vanhusneuvoston sihteeri  Vammaisneuvoston ja esteettömyystyöryhmän sihteeri  Lappeenrannan kaupunki  Konsernihallinto, viestintä ja markkinointi  Puh. 040 5494 740  Villimiehenkatu 1, 53100 Lappeenranta  <http://www.lappeenranta.fi/fi/Osallistu-ja-vaikuta> ”  Imatran kaupunki tulee nimeämään Etelä-Karjalan vammaispoliittisen ohjelman laatimisen ohjausryhmään viranhaltijaedustajaksi hyvinvointipalveluiden päällikkö Arja Kujalan ja varaedustajaksi kehittämis- ja työllisyyskoordinaattori Sirkku Sarlomon.  **Esitys:** Vammaisneuvosto päättää vammaisneuvoston edustajan nimeämisestä ohjausryhmään.  **Päätös:** Vammaisneuvosto päätti nimetä Etelä-Karjalan vammaispoliittisen ohjel- man laatimisen ohjausryhmään vammaisneuvoston puheenjohtaja Heikki Luukkasen ja varaedustajaksi varapuheenjohtaja Auli Gröhnin.  **§ 79 Muut asiat**  **Imatran Seudun Kehitysvammaisten tuki ry:n selvityspyyntö Eksoten vammaispalveluille**  Imatran Seudun Kehitysvammaisten tuki ry. on lähettänyt selvityspyynnön Eksoten vammaispalveluille kehitysvammaisten työtoiminnan tulevaisuudesta Imatralla.  **Esitys:** Merkitään tiedoksi.  **Päätös:** Merkittiin.  **§ 80 Seuraavan kokouksen ajankohta**  **Esitys:** Sovitaan seuraava kokousaika.  **Päätös:** Seuraava kokous pidetään 8.1.2020 kello 17.00. Kokouspaikka ilmoitetaan myöhemmin.  **§ 81 Kokouksen päättäminen**  **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen. |
|  | **IMATRAN KAUPUNKI**  **Vammaisneuvosto**  Heikki Luukkanen Sirkku Sarlomo  puheenjohtaja sihteeri |